Facebook
Facebook ('Liber facierum'), a nonnullis Latine graecizante vocabulo Prosopobiblion vel Prosopobiblium appellatus, est media socialia interretialia retium congregabilium situs. Nomen a libro vultuum scholasticorum in quadam annua Universitatis Harvardianae classi ordinatorum deducitur. Usores situs Facebook amplius 1 000 000 000 hodie numerantur. Per Facebook amicos invenire, cum eis colloqui, in suo "muro" scribere nec non imagines imponere possunt. Lingua Latina inter alias apud eum situm adhibetur.

Facebook historia

Die 28 Octobris, anno 2003, Marcus Zuckerberg, discipulus Universitatis Harvardianae psychologiae informaticaeque studens, situm Facemash creavit, quem The Harvard Crimson (huius universitatis acta diurna) censebat Facebook antecessorem fuisse. Hic situs interretialis similis paginae Hot or Not erat; Marcus Zuckerberg vero paginam Hot or Not adhibuit, photographematibus collectis usus ex tabulis retialibus vultuum IX domuum (apud Harvard), componens imagines duas et rogans ut spectatores hominem pulchriorem iudicarent.

Ut hoc perficeret, Zuckerberg perrupit in areas interretiales custoditas Harvardienses et duplicavit imagines discipulorum, quae datae sunt identificationis causa. Eo tempore Harvard non habebat suum proprium discipularium Facebook (tabulam interretialem imaginibus et indicio parvulo de unoquoque discipulo instructam), quamquam singulae domus ex annis octogenariis saeculi vicensimi sua propria in chartis Facebook praebebant. Attraxit Facemash spectatores 450 et aspectus paginarum viginti duo milia primis quattuor horis postquam Facebook in rete intravit.

Anno 2004 Zuckerberg Facebook una cum Dustin Moskovitz, Andrea McCollum, Chris Hughes, Eduardo Saverin creavit; societas Facebook die 4 Februarii condita est.

Pelliculae selectae 
 2010 - The Social Network

Notae

Nexus externi

Facebook apud CrunchBase

Media socialia
Situs ephemeri
Incepta 2004
Societates mercatoriae Civitatum Foederatarum